Румен Ченков
Утеха

chitanka.info

Животът си минава, а пък ние

все чакаме да стане поносим.

Горчилката му свикнали да пием —

и два такива можем да търпим.

Но няма два — живееш и умираш,

дори, прощавай, да живееш зле.

И за утеха — в края му, разбираш,

че адът страшен вече е зад теб.

1997 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.